**LĒMUMS**

Liepājā

|  |  |
| --- | --- |
| 2023. gada 24. augustā |  Nr.295/9(prot. Nr.9, 31.§) |

Par zemesgabalu Sila ielā 7 un

Spīdolas ielā 16 daļu nomas līgumu

darbības termiņu pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.3. un 30.3. apakšpunktu, 53. un 137. punktu, izskatot biedrības “MEŽROZĪTES-368” 2023. gada 30. jūnija iesniegumu, zemes nomas līgumus, kas 2013. gada 26. augustā noslēgti starp Liepājas pilsētas pašvaldību un biedrību “MEŽROZĪTES-368”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 7. augusta priekšlikumu (sēdes protokols Nr.13) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 17. augusta lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Pagarināt biedrībai “MEŽROZĪTES-368” (reģistrācijas Nr.40008209974; juridiskā adrese: Viršu iela 5-5, Liepāja) zemes nomas līgumu par zemesgabala Sila ielā 7, Liepājā (kadastra Nr.1700 004 0033) daļas 836 kv.m platībā un zemesgabala Spīdolas ielā 16, Liepājā (kadastra Nr.1700 004 0031) daļas 191 kv.m platībā iznomāšanu termiņu uz laiku līdz 2033. gada 25. augustam dārzkopības biedrības darbībai un mazdārziņu ierīkošanai, nomas līgumu termiņā ieskaitot faktiskās nomas attiecības par laika posmu no 2023. gada 26. augusta līdz vienošanās par līguma termiņa pagarināšanu spēkā stāšanās dienai.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumos, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja biedrības “MEŽROZĪTES-368” vainas dēļ grozījumi 2013. gada 26. augustā noslēgtajos zemes nomas līgumos par zemesgabalu Sila ielā 7 un Spīdolas ielā 16 daļu nomu netiek noslēgti viena mēneša laikā no lēmuma pieņemšanas dienas, zemesgabalu daļas atbrīvojamas.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |